Vzorec pogodbe

POGODBA O IZVEDBI PROJEKTANTSKIH STORITEV 
sklenjena med
NAROČNIKOM: SPLOŠNA BOLNIŠNICA NOVO MESTO, Šmihelska cesta 1, 8000 Novo mesto,
ki ga zastopa doc. dr. Milena Kramar Zupan

	Matična številka:
	5054621000

	Identifikacijska številka (ID za DDV):
	SI 82657106

	Transakcijski račun (TRR):
	SI56 0110 0603 0278 379



in
IZVAJALCEM: ___________________________________,
ki ga zastopa ___________________________________,
	Matična številka:
	 

	Identifikacijska številka (ID za DDV):
	 

	Transakcijski račun (TRR):
	 


 
I. UVODNE UGOTOVITVE
1. člen
	Pogodbeni stranki uvodoma u gotavljata:
	· da je bil izvajalec na osnovi razpisa za oddajo javnega naročila ________________________ izbran kot najugodnejši ponudnik po tej pogodbi, zato s to pogodbo naročnik naroča, izvajalec pa prevzame v izvedbo dela razpisanega javnega naročila,
· da je naročnik investitor gradnje prenovo prostorov za Laboratorijsko diagnostiko v kletnih prostorih stavbe porodnišnice





II. PREDMET POGODBE IN OBSEG POGODBENIH DEL
2. člen
	S to pogodbo investitor naroča, izvajalec pa prevzame v izvedbo izdelavo projektne dokumentacije za projekt Izdelava projektne dokumentacije (PZI, PID) ter projektantski nadzor za prenovo prostorov za Laboratorijsko diagnostiko, po določilih Gradbenega zakona (Uradni list RS, št. 61/17, 72/17 – popr. 65/20 in 15/21 – ZDUOP) in Pravilnika o podrobnejši vsebini dokumentacije in obrazcih, povezanih z graditvijo objektov (Uradni list RS, št. 36/18, 51/18 – popr. in 197/20) ), po ponudbi izvajalca št. _____________ z dne ______________ (v nadaljevanju: ponudba izvajalca) in razpisni dokumentaciji, ki sta sestavni del te pogodbe.
Izvajalec se zavezuje, da bo po sistemu »ključ v roke« izdelal projektno dokumentacijo za  ______________________ z upoštevanjem načela trajnostne gradnje.
Izvajalec se tudi zavezuje, da bo tekom gradnje izvajal projektantski nadzor po enotni ceni iz ponudbe.  





3. člen
	Predmet pogodbe so naslednje storitve:
Izdelava projektne dokumentacije in projektantski nazor, in sicer: 

	· PZI – projekt za izvedbo z elaborati, popisi del in oceno vrednosti, kpl 1
· PID – projekt izvedenih del, kpl 1
· Projektantski nadzor (ocena, okvirna količina = 30 ur) +  Plačilo po dejanskem stanju v kolikor bi se utemeljeno podaljšal čas gradnje (cena /h) 


v skladu s specifikacijo zahtev naročnika za predmet naročila, ki je v prilogi in je sestavni del te pogodbe.
Predmet te pogodbe je tudi: 
	· Sodelovanje tudi po predaji dokumentacije naročniku brezplačno oz. v okviru pogodbenega zneska: 
· pri naročnikovi reviziji projektne dokumentacije (ne glede na porabljen čas),
· pri dopolnitvah PZI in morebitni odpravi napak (ne glede na porabljen čas),
· sodelovati pri dopolnitvah PZI in morebitni odpravi napak v projektni dokumentaciji (ne glede na porabljen čas),
· pri odpravljanju napak in pomanjkljivosti v projektni dokumentaciji, ki se pokažejo pri izvajanju del, ne glede na porabljen čas ter sodelovati pri morebitnih spremembah projektov, do katerih pride na željo naročnika, in sicer brezplačno oz. v okviru pogodbenega zneska v obsegu 30 ur.


Naročnik si pridržuje pravico do spremembe obsega razpisanih storitev, v kolikor se ugotovi, da kakega dela ne potrebuje več ali pa se pojavi potreba za spremembo ali dopolnitev predmeta pogodbe iz utemeljenih razlogov. Vse tovrstne spremembe izvajalec in naročnik dogovorita pisno, z aneksom k tej pogodbi.
Izvajalec in naročnik morata pred tem ugotoviti, ali se spremembe oziroma dopolnitve plačajo posebej ali iz pogodbene cene, pri čemer so odločilni pogoji, zaradi katerih je prišlo do spremembe oziroma dopolnitve.
Dokumentacija mora biti izdelana in predana naročniku v naslednji obliki:
· natisnjena v treh izvodih in 1x na elektronskem mediju v formatu docx, pdf in dwg (nezaklenjen, z vsemi podlogami in za vsa strokovna področja).
Vsi zapisi na elektronskem mediju morajo biti shranjeni v obliki, ki naročniku omogoča nadaljnjo obdelavo, dodelavo, spreminjanje, shranjevanje in izpisovanje.
Pri izvedbi del bo projektant upošteval Uredbo o zelenem javnem naročanju, (Uradni list RS, št. 51/17 in 64/19; v nadaljevanju uredba), in predvidel vgrajeni material in opremo, ki je okoljsko manj obremenjujoča in v skladu z uredbo.


4. člen
	Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih storitev ter z lokacijo in objektom, kjer se bodo pogodbene storitve izvajale.
Izvajalec zagotavlja, da bo pogodbene storitve opravil pravilno in kvalitetno po pravilih stroke, v skladu z veljavnimi predpisi (zakoni, pravilniki, standardi), tehničnimi navodili in priporočili ter normativi.
Izvajalec bo pogodbene storitve izvajal s strokovno usposobljenimi delavci in podizvajalci. Seznam ključnih delavcev oz. podizvajalcev je sestavni del pogodbe. V primeru morebitne zamenjave ključnih delavcev oz. podizvajalcev mora izvajalec predložiti naročniku v predhodno potrditev nov seznam, vključno z vso z javnim razpisom zahtevano dokumentacijo, ki potrjuje usposobljenost novega kadra oz. podizvajalca.


III. ROKI
5. člen
	Izvajalec se zavezuje z deli, ki so predmet te pogodbe, pričeti takoj po podpisu te pogodbe oz. po uvedbi v posel ter jih izvajati ter dokončati v naslednjih rokih, pri čemer je ob predaji vsake faze predviden rok za naročnikovo pisno potrditev posamezne faze: 
· izdelava PZI max. v 8 tednih  po podpisu pogodbe in izročitvi zavarovanja za dobro izvedbo ter uvedbi v delo, in sicer
	Teden
	Projekt GOI dela:

	1-2.
	Načrt arhitekture (podlage za strojno in el.področje)

	3.
	Določitev materialov in opreme z daljšim dobavnim rokom

	4-5.
	Načrti stropov, tal (izbira materialov), popisi pohištva

	6-8
	Ostali popisi, načrti, detajli, predaja PZI dokumentacije

	 
	 

	
	Projekt elektro del

	1-2.
	Določitev materialov in opreme z daljšim dobavnim rokom

	3.
	Načrt tras el.inštalacij (uskladitev s strojnim delom)

	4-5.
	Načrt priključkov in glavnih el.inštalacij

	6-8.
	Ostali popisi, načrti (npr.razdelilca), detajli, predaja PZI dokumentacije

	 
	 

	
	Projekt strojnih del

	1-2.
	Določitev materialov in opreme (specifikacije) z daljšim dobavnim rokom

	3.
	Načrt tras strojnih inštalacij (usklajeno z elektro načrtom)

	4-5.
	Načrt priključkov in glavnih el.inštalacij

	6-8.
	Ostali popisi, načrti opreme in inštalacij, detajli, predaja PZI dokumentacije


· PID v 30 dneh po dokončanju GOI del,
· Projektantski nadzor tekom izvajanja GOI del, do zaključka gradnje in pridobitve uporabnega dovoljenja
Če med izvajanjem pogodbe izvajalec ne spoštuje dogovorjenih pogodbenih obveznosti, ga lahko naročnik na to opozori in mu določi primeren naknadni rok za izpolnitev njegovih pogodbenih obveznosti. Če do izteka naknadnega roka izvajalec ne izpolni naročnikove zahteve znotraj pogodbenih obveznosti, lahko naročnik unovči zavarovanje za dobro izvedbo posla ali celo tudi odstopi od pogodbe in zahteva povrnitev škode. Odpoved mora biti pisna. 
Roki se lahko spremenijo le v primeru, če po sklenitvi pogodbe nastopijo okoliščine, ki jih izvajalec ni mogel predvideti, preprečiti, ne odpraviti in se jim tudi ne izogniti, spremenjene roke pa mora potrditi naročnik. Niti vremenski pogoji niti stavke ne morejo biti razlog za podaljšanje roka. Izvajalec se zavezuje, da bo dela po potrebi izvajal tudi izven običajnega delovnega časa, ne da bi zato zahteval posebna denarna nadomestila.
Izvajalec mora nemudoma ob nastanku razlogov za podaljšanje pogodbenega roka o tem pisno obvestiti naročnika. V nasprotnem primeru izvajalec ni upravičen do podaljšanja pogodbenega roka. Morebitne spremembe pogodbenega roka naročnik in izvajalec dogovorita z aneksom k pogodbi.
V primeru kakršnega koli podaljšanja pogodbenega roka  izvajalec ni upravičen do povišanja pogodbene vrednosti.


IV. CENA
6. člen
	Skupna okvirna pogodbena vrednost znaša__________ EUR brez DDV oz. __________EUR z DDV.
Pogodbena vrednost za projektno dokumentacijo je fiksna in nespremenljiva do konca izvedbe del po tej pogodbi ter zajema vse elemente cene vključno s popusti, davkom na dodano vrednost in drugimi odvisnimi stroški do predaje vseh delov dokumentacije in zaključka projektantskega nadzora ter ostalih storitev.
Izvajalec je dolžan izdelati kompletne izvode vseh popisov s količinami in predizmerami za vsako fazo projektne dokumentacije posebej v ločenih mapah brez cen in 1 (en) izvod s cenami.
Projektantski nadzor se izvaja tekom gradbenih del po fiksni enotni ceni iz ponudbe ponudnika.  


V. PODIZVAJALCI
7. člen
	Pri izvedbi te pogodbe bodo sodelovali sledeči podizvajalci:
	Podizvajalec 1 (firma, naslov):
	

	VRSTA DEL (predmet, količina):
	Opis del, ki jih bo izvedel podizvajalec:
% končne ponudbe vrednosti, ki jo bo izvedel podizvajalec: ____

	Podizvajalec 2 (firma, naslov):
	

	VRSTA DEL (predmet, količina):
	Opis del, ki jih bo izvedel podizvajalec:
% končne ponudbe vrednosti, ki jo bo izvedel podizvajalec: ____



Naročnik si pridržuje pravico, da od izvajalca zahteva na vpogled in potrditev konkretnih pogodb, ki jih bo izvajalec podpisal s svojimi podizvajalci.


8. člen
	V kolikor podizvajalec v skladu in na način, določen v drugem in tretjem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca. 
V kolikor bo podizvajalec v skladu in na način, določen v drugem in tretjem odstavku 94. člena ZJN-3 zahteval neposredna plačila, se šteje, da:
	· glavni izvajalec s podpisom te pogodbe pooblašča naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
· je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika, 
· glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.


Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu. 
Plačila podizvajalcem se izvedejo v rokih in na enak način kot velja za plačila izvajalcu.
Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3.
Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.
Če neposredno plačilo podizvajalcu ni obvezno v skladu s tem členom, mora glavni izvajalec najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila. Nepredložitev izjave v roku je razlog za uvedbo prekrškovnega postopka zoper izvajalca pred Državno revizijsko komisijo. Poleg globe je sankcija tudi izločitev iz postopkov naročanja za predpisano obdobje.



9. člen
	Naročnik plača podizvajalcu za opravljena dela po tem, ko izvajalec potrdi račun podizvajalca in ga skupaj s svojimi računi brez odlašanja posreduje naročniku.
V primeru delne potrditve računa podizvajalca s strani glavnega izvajalca ali nadzornika, plača naročnik podizvajalcu nesporen del računa podizvajalca.


VI. OBRAČUN IN PLAČILA
10. člen
	Naročnik bo pogodbena dela – izdelavo projektne dokumentacije plačeval v roku 30 dni od uradnega prejema pravilno izstavljenega računa za posamezno fazo, ki se izstavi po pisni potrditvi prejete dokumentacije s strani naročnika.
Naročnik bo projektantski nadzor, ki se bo izvajal tekom gradnje plačeval mesečno, v roku 30 dni od uradnega prejema pravilno izstavljenega računa za posamezni mesec, na osnovi priloženega s strani naročnika potrjenega poročila o izvedenem projektantskem nadzoru v posameznem mesecu.
V primeru zamude lahko izvajalec naročniku zaračuna zakonske zamudne obresti.
Izvajalec izda naročniku račun v osmih (8) dneh po opravljeni storitvi. Izvajalec izstavi račun v elektronski obliki (eRačun) preko spletnega portala UJPnet. Kot uradni prejem računa se šteje datum vnosa računa v sistem UJPnet.


VII. OSTALE MEDSEBOJNE OBVEZNOSTI
11. člen
	Izvajalec se zaveže:
	· pogodbeno dogovorjeno delo opraviti vestno, pošteno in skladno s to pogodbo, predmetno razpisno dokumentacijo, njegovo ponudbo, veljavnim predpisi in pravili stroke;
· da bo ob podpisu pogodbe priložil tudi kopijo zavarovalne police, s katero ima zavarovano svojo odgovornost za škodo, ki bi utegnila nastati investitorju in tretjim osebam v zvezi z opravljanjem izvajalčeve dejavnosti, ki jo opravlja, vse skladno z minimalnimi pogoji 15. člena Zakon o arhitekturni in inženirski dejavnosti  (Ur.l.RS, št. 61/17) in da izvajalec predmetno zavarovanje vzdrževal ves čas trajanja izvedbe del.
· da bo nemudoma popravil morebitne s strani naročnika ugotovljene napake;
· da bo na lastne stroške pridobil projektne pogoje in soglasja v zvezi s predmetom pogodbe;
· redno udeleževati sestankov, ki jih sklicuje naročnik oz. njegov pooblaščeni zastopnik, predstavnik naročnika in nadzornik;
· redno dostavljati 14 dnevna poročila o napredovanju del;
· da bo v celotnem procesu deloval v skladu z veljavno okoljsko zakonodajo in tehnološkimi postopki, običaji in prakso, predvidel ekološko prijazne materiale, uporabljal okolju prijazno tehnologijo, upošteval določila veljavne Uredbe o zelenem javnem naročanju ter upošteval standarde za dostop za invalidne osebe ali standarde za gradbene objekte, namenjene vsem uporabnikom;
· da bo izvedel druga spremljajoča dela, ki so potrebna za izvedbo predmeta pogodbe, ne glede na njihovo vrsto in obseg in ne glede na to, ali so ali niso izrecno navedena v tej pogodbi oz. razpisni dokumentaciji in pogodbenih specifikacijah, pri čemer se uporabljajo določila te pogodbe (določila o fiksni ceni in ostala določila);
· da bo vodil vse s predpisi določene evidence in listine transparentno in pregledno ter zagotovil evidentiranje in hrambo dokumentov na način, ki zagotavlja ustrezno revizijsko sled; da bo hranil vso dokumentacijo vezano na to pogodbo, zagotavljal revizijsko sledljivost, hrambo, vpogled in posredovanje naročniku, v skladu z veljavno zakonodajo in naročniku brezplačno posredoval fotokopije vseh zahtevanih dokumentov v vsaki fazi izvajanja projekta in po zaključku projekta;
· da bo poročal o napredku pri izvajanju del na vsak pisni poziv naročnika v vsebini in obsegu, ki jo določi naročnik;
· da bo na podlagi 3. člena te pogodbe določene naloge in aktivnosti za naročnika izvedel tudi po izdelavi in predaji projektne dokumentacije, v kolikor bi se to izkazalo za potrebno;
· da bo arhitekturno in tehnično (konstrukcijsko in tehnološko) zasnovo objekta, opreme in materiale projektiral tako, da bodo gradnja objekta ter obratovanje in vzdrževanje v celotnem življenjskem ciklusu objekta ekonomsko sprejemljivi in učinkoviti, in tako, da bo izvedba projekta glede na finančne okvire naložbe mogoča;
· naročniku in njegovemu pooblaščencu ob morebitni izvedbi recenzije dovolil in omogočil vsebinski nadzor nad usklajenostjo projektnih rešitev s projektno nalogo, razpisno dokumentacijo, prostorsko dokumentacijo, projektnimi pogoji in soglasji soglasodajalcev pri vseh vrstah in fazah projektne dokumentacije (DGD, PZI, oprema), in to ves čas izdelave;
· pri izdelavi projektne dokumentacije upošteval upravičene pripombe naročnika ter jih tudi odpravil brez nadomestila stroškov;
· pripravil pisne odgovore na vprašanja mogočih ponudnikov, ko bo naročnik objavil razpis za izbor izvajalca gradbenih, obrtniških in inštalacijskih del in opreme;
· spoštovati hišni red naročnika.


V primeru, da ponudnik ne izpolnjuje pogodbenih obveznosti na način, predviden v tej pogodbi, začne naročnik ustrezne postopke za njeno prekinitev.


12. člen
	Naročnik se obvezuje:
	· sodelovati z izvajalcem s ciljem, da se prevzete obveznosti izvršijo pravočasno in v obojestransko zadovoljstvo,
· dati na razpolago izvajalcu vso dokumentacijo in informacije, s katerimi razpolaga in so za realizacijo investicije potrebni,
· sodelovati v času izdelave projektne dokumentacije s pooblaščenim predstavnikom izvajalca,
· pravočasno obveščati izvajalca o vseh spremembah in novo nastalih situacijah, ki bi lahko imele vpliv na izvršitev prevzetih storitev in realizacijo investicije,
· urediti plačilne obveznosti, izhajajoč iz pogodbe.





VIII. ODSTOP OD POGODBE
13. člen
	Če pride do prekinitve del oziroma do razdrtja pogodbe po krivdi ene od pogodbenih strank, nosi nastale stroške tista pogodbena stranka, ki je povzročila prekinitev dela ali razdrtje pogodbe.
Naročnik ima pravico odstopiti od pogodbe kadarkoli, brez posledic za naročnika, če:
	· pride izvajalec v takšno finančno situacijo, ki bi mu onemogočila izvedbo pogodbenih obveznosti;
· izvajalec po svoji krivdi v roku 14 dni od veljavnosti pogodbe in uvedbe v delo ne prične z delom;
· izvajalec po svoji krivdi kasni z deli po faznih rokih iz potrjenega terminskega plana del oziroma če ne dosega pogodbeno dogovorjene kvalitete in standardov in je ne more vzpostaviti niti v naknadno dogovorjenem roku, ki mu ga določi naročnik.


Med veljavnostjo te pogodbe lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:
	· javno naročilo je bilo bistveno spremenjeno, kar terja nov postopek javnega naročanja;
· v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
· zaradi hudih kršitev obveznosti iz PEU, PDEU in tega zakona, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.



Ne glede na določila te pogodbe o prekinitvi ali odstopu od pogodbe zaradi kršitev pogodbenih obveznosti lahko katera koli od pogodbenih strank brez posebnega razloga pisno odstopi od pogodbe, za kar stranki dogovorita 3 (tri) mesečni odpovedni rok. Odpovedni rok prične teči  z dnem, ko je nasprotne stranka prejela pisno obvestilo o odpovedi pogodbe.
V primeru predčasnega prenehanja veljavnosti pogodbe sta pogodbeni strani obvezani poravnati obveznosti, ki jih imata druga do druge in so nastale do trenutka prenehanja pogodbe.
Odstop od pogodbe učinkuje z dnem, ko izvajalec prejme pisno izjavo naročnika o odstopu.
Naročnik bo istočasno z odstopom od pogodbe zaradi krivdnih razlogov na strani izvajalca, pričel s postopki za plačilo pogodbene kazni oz. unovčenjem zavarovanja za dobro izvedbo pogodbenih obveznosti.
Naročnik ima pravico enostransko odstopiti od pogodbe brez odpovednega roka v primeru, da nima zagotovljenih sredstev ali v primeru bistveno spremenjenih okoliščin.


IX. SOCIALNA KLAVZULA
14. člen
	Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:
- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
	· plačilom za delo,
· delovnim časom,
· počitki,
· opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno 


in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,
in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.
V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.
Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.


X. POGODBENA KAZEN
15. člen
	V primeru odstopa je izvajalec dolžan plačati pogodbeno kazen v višini 10 % pogodbene vrednosti z DDV in vso nastalo škodo. Če izvajalec pogodbene kazni in škode ne poravna, je naročnik upravičen unovčiti zavarovanje za dobro izvedbo pogodbenih obveznosti.
V primeru, da izvajalec ne bo izpolnjeval pogodbenih obveznosti vezanih na Uredbo o zelenem javnem naročanju, na način predviden v tej pogodbi, bo naročnik začel ustrezne postopke za njeno prekinitev.




16. člen
	Če izvajalec prevzetih del po svoji krivdi ne dokonča v pogodbeno določenem vmesnem oziroma dokončnem roku, je dolžan za vsak dan zamude plačati pogodbeno kazen v višini 2 ‰ (dva promila) od delne pogodbene vrednosti z DDV za storitve, s katerimi je izvajalec v zamudi, oziroma od končne pogodbene vrednosti, do maksimalno 10% skupne pogodbene vrednosti. V primeru, da izvajalec, kljub zamudi vmesnih rokov, pogodbeno storitev dokonča v pogodbeno določenem roku, se mu že obračunana pogodbena kazen za zamudo vmesnih rokov ne povrne.
V primeru, da ima naročnik zaradi zamude izvajalca stroške in škodo, ki presega pogodbeno kazen, je izvajalec poleg pogodbene kazni dolžan plačati tudi vse nastale stroške in povrniti škodo v višini, ki jo bo naročnik obračunal po prevzemu del, in sicer v 30 dneh od datuma prejema pisnega zahtevka naročnika. Za poplačilo nastalih stroškov in škode lahko naročnik unovči zavarovanje za dobro izvedbo pogodbenih obveznosti, v kolikor pa le-ta ne zadostuje, mora izvajalec plačati razliko do polne višine nastalih stroškov in škode v prej navedenem roku.


17. člen
	Izvajalec in naročnik se dogovorita, da sme naročnik izvajalcu v primeru, da izvajalec aktivnosti, za katere se je zavezal s to pogodbo, po izdelavi in predaji projektne dokumentacije ne bo izvedel, zaračunati pogodbeno kazen v višini 10 % celotnega pogodbenega zneska (z DDV).
V primeru, da izvajalec aktivnosti, za katere se je zavezal s to pogodbo, po izdelavi in predaji projektne dokumentacije ne bo izvedel do roka določenega za posamezno storitev v tej pogodbi, sme naročnik na stroške izvajalca poiskati drugega izvajalca, ki bo izvedel te storitve in izvajalec je dolžan poravnati vso škodo, ki bi zaradi tega nastala naročniku.


18. člen
	Napake oziroma pomanjkljivosti izvedbe, ki jih ugotovi naročnik med izvajanjem storitev, mora izvajalec odpraviti takoj, oziroma v roku, ki ga določi naročnik. V kolikor tega ne opravi, sme naročnik napake oziroma pomanjkljivosti odstraniti na izvajalčev račun s pribitkom vseh stroškov, ki jih je utrpel naročnik.


XI. ZAVAROVANJE ZA DOBRO IZVEDBO
19. člen
	Vrsta zavarovanja: menica z menično izjavo
Višina zavarovanja: 10% pogodbene vrednosti z DDV
Čas veljavnosti: do izteka vseh pogodbenih obveznosti – do zaključka gradnje, predvidoma_______________. 
Izvajalec mora najpozneje v desetih dneh od sklenitve pogodbe kot pogoj za veljavnost pogodbe izročiti naročniku zavarovanje za dobro izvedbo pogodbenih obveznosti, v nasprotnem primeru lahko naročnik odstopi od pogodbe.
Zavarovanje za dobro izvedbo pogodbenih obveznosti lahko naročnik unovči v vseh primerih kršitev obveznosti izvajalca po tej pogodbi.


XII. PREDSTAVNIKI PO POGODBI IN STROKOVNJAKI
20. člen
	Skrbnik pogodbe za naročnika je Stanislava Majerle, vodja nabavne službe.
Skrbnik pogodbe za izvajalca je ___________________.
Pooblaščene osebe za nadzor nad izvajanjem pogodbe so:
	· za naročnika: Peter Voglar
· za izvajalca:__________________________


Pooblaščeni arhitekti / pooblaščeni inženirji, arhitekti/inženirji ustrezne stroke, za posamezne dele projektne dokumentacije:
Vodja  projekta / vodja nadzora:____________________________                             
Ostali strokovnjaki (Ime priimek, funkcija):
· __________________________________________
· __________________________________________
· __________________________________________
· __________________________________________
· __________________________________________
· __________________________________________
· __________________________________________
· __________________________________________
Nihče od navedenih se ne sme zamenjati brez predhodnega soglasja naročnika.


XIII. AVTORSKE PRAVICE
21. člen
	Izvajalec jamči, da so vsi materiali in gradiva, izdelana za naročnika na podlagi te pogodbe, njegovo lastno avtorsko delo, prosto kakršnihkoli avtorskih pravic tretjih oseb, razen kadar gradiva posreduje naročnik. Izvajalec prevzema polno odškodninsko odgovornost zaradi škode, ki bi naročniku nastala zaradi avtorskih zahtevkov tretjih oseb v zvezi z izdelki po tej pogodbi.
Vse materialne avtorske pravice na nastalih gradivih ne glede na obliko (govorjena dela, pisana dela, fotografska dela, avdiovizualna dela, ipd.) preidejo v last naročniku s posredovanjem v objavo ali izročitvijo. Prenos materialnih avtorskih pravic vključuje prenos pravice do uporabe v telesni in netelesni obliki, spremenjeni obliki in uporabo primerkov avtorskega dela, kot jih določa zakon, ki ureja avtorske pravice.


XIV. POSLOVNA SKRIVNOST
22. člen
	Pogodbeni stranki sta dolžni vse podatke, do katerih prideta pri izpolnjevanju poslovnih obveznosti ali v zvezi z njimi, varovati kot poslovno skrivnost in sta za to odškodninsko odgovorni. 
Za poslovno skrivnost na podlagi te pogodbe se štejejo predvsem podatki, za katere je očitno, da bi nastala občutna škoda katerikoli od pogodbenih strank, če bi zanje izvedela nepooblaščena oseba. Družbeniki, delavci, člani organov družbe in druge osebe so odgovorni za varovanje poslovne skrivnosti, s katero se seznanijo pri svojem delu. Za poslovno skrivnost se ne štejejo podatki, ki so po zakonu javni ali podatki o kršitvi zakona ali dobrih poslovnih običajev.


XV. OSTALA DOLOČILA
23. člen
	Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
	· pridobitev posla ali
· za sklenitev posla pod ugodnejšimi pogoji ali
· za opustitev dolžnega nadzora nad izvajanjem pogodbenih obveznosti ali
· za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,


je nična.


24. člen
	Spremembe in dopolnitve pogodbe veljajo le, če jih v obliki aneksa k tej pogodbi podpišeta obe pogodbeni stranki.


25. člen
	Vse spore iz te pogodbe bosta pogodbeni stranki reševali sporazumno, če do sporazuma ne pride, bo spore reševalo pristojno sodišče v Novem mestu.


26. člen
	Pogodba začne veljati, ko jo podpišeta obe pogodbeni stranki.
Pogodba je sestavljena v 2 enakih izvodih, od katerih prejme vsaka stranka po 1 izvod.



V/na ________________, dne ________________


Priloge: 
-
-
-

